ป้องกันบ้านจากฝูงมด ใช้เหยื่อล่อ กีดขวางและไล่มด ป้องกันไม่ให้มดเข้าถึง ใช้บริการบริษัทกำจัดแมลงที่เชี่ยวชาญ
สัญญาณแรกของมดในครัวถือเป็นคำเตือนให้กับคุณ มดงานเป็นมดที่จะออกเดินทางไปทั่ว ทั้งไปเดี่ยวๆ หรือไปด้วยกันจำนวนหนึ่ง มันจะสำรวจห้องครัวของคุณเพื่อหาอาหารและเสบียง ถ้ามดเหล่านี้กลับรังไปบอกมดตัวอื่นๆ มดก็จะมาเยอะขึ้น รออะไรอยู่ล่ะ  ทำความสะอาดห้องครัว เก็บอาหารและไม่ให้มดเข้าถึงอาหารที่มีลักษณะเหนียวๆ หวานๆ มัน และอาหารที่เป็นเนื้อสัตว์ได้ ล้างจานทั้งหมดทันทีที่ใช้ หรือใส่ในเครื่องล้างจานแล้วปิดฝาให้แน่น เช็ดตู้กับข้าว และเคาน์เตอร์ในครัวด้วยน้ำส้มสายชูด้วยนะ  น้ำส้มสายชูไม่เพียงแต่จะทำให้สะอาดแต่ปราศจากเชื้อ แต่มันยังไล่มดได้ด้วย นำขยะไปทิ้ง และปิดฝาถังขยะในครัวให้แน่น ล้างภาชนะรีไซเคิลทั้งหมดก่อนเก็บ อาหารที่ตกลงบนพื้นหรือหายเข้าไปในซอกหลืบรูในครัวอาจเป็นตัวเชื้อเชิญให้มดเข้ามาได้ เศษอาหารที่ติดบนพรมบริเวณห้องครัวก็ดึงดูดมดได้เช่นกัน ถ้าคุณเหมือนว่าจะลืมกวาดและดูดฝุ่นในห้องครัว ก็อาจต้องพยายามทำให้เป็นนิสัยด้วยการทำความสะอาดในเวลาเดิมทุกๆ วัน อย่างเช่น หลังทานมื้อเช้าหรือมื้อเย็น ให้ตรวจดูพวกภาชนะที่เป็นขวดแยม ขวดซอส โหลของดอง ขวดเหล้า และน้ำผึ้งทีละอย่างๆ โดยให้วางโหลน้ำผึ้งและสิ่งอื่นๆ หวานๆ ที่มดชอบไว้ข้างในชามที่ใส่น้ำ สำหรับข้อมูลเพิ่มเติมในการใช้เทคนิคชามใส่น้ำ สามารถดูได้ที่วิธีกันไม่ให้มดขึ้นน้ำผึ้งและวิธีกันไม่ให้มดขึ้นอาหารแมว ใช้ภาชนะที่กันลดเข้าได้ หรือภาชนะที่คล้ายๆ กับภาชนะกันมดได้เพื่อเก็บอาหาร เก็บเอาไว้ให้มิดชิดสัก 3 ถึง 7 วัน เมื่อมดไม่มีอะไรกัน ก็จะไปหาที่อื่นแทน มันได้ผลก็เพราะมดจะเดินตามสารเคมีที่ปล่อยโดยมดตัวอื่นที่พบอาหารนั่นเอง คุณอาจตำเป็นต้องเก็บพวกของมีกลิ่นอย่างผงทำความสะอาด ผลิตภัณฑ์ระงับกลิ่นเหงื่อ และพวกของที่จะดึงดูดความสนใจจากมดได้ด้วย ขอให้คอยสังเกตดูเวลาที่มดชอบไปรุมกันตรงจุดที่ไม่มีแหล่งอาหารใดๆ คุณสามารถซื้อเหยื่อล่อมดได้ แต่มันจะมีสารเคมีที่ไม่ค่อยเป็นมิตรต่อธรรมชาติในการควบคุมเหล่ามดในบ้านน่ะสิ นับเป็นเรื่องง่ายที่จะทำเหยื่อล่อมดด้วยตนเอง โดยมีอันหนึ่งที่ได้ผลก็คือที่ทำจากกรดบอริคนี่แหละ กรดบอริคและโซเดียมบอเรตถูกค้นพบว่าเป็นแร่ธาตุตามธรรมชาติเหมือนกับแซสโซไลต์  เมื่อมดเดินด้านในหรือแนวๆ กรดบอริค มันจะกินเข้าไปและตายในที่สุด กรดบอริคนั้นเป็นพิษที่ไม่ควรรับประทานหรือทำให้เข้าตา จมูก หรือปาก และให้สวมถุงมือขณะใช้ด้วย  เหยื่อล่อจากกรดบอริคแบบง่ายๆ ทำได้จากการผสมกรดบอริคกับน้ำเชื่อมเมเปิลไซรัป โดยให้เทไซรัปช้อนพูนลงในจานหรือจานรอง แล้วโรยกรดบอริคให้ทั่ว  ใช้ไม้เสียบลูกชิ้น ไม้จิ้มฟัน หรือก้านสำลีคนให้กรดบอริคเข้ากันกับไซรัป วางเหยื่อกรดบอริคไว้ที่ๆ มดโผล่ไปบ่อยๆ โดยวางให้ห่างจากเด็กและสัตว์เลี้ยง วิธีนี้จะเห็นผลในอีกหนึ่งสัปดาห์ต่อมา มีอาหารมากมายที่มดกินเข้าไปแล้วไม่สามารถย่อยได้ วิธีนี้ถึงจะได้ผลแต่คุณอาจต้องกำจัดซากมดตายทีหลังด้วย วิธีคือให้ใช้เหยื่อเหล่านี้โรยลงไปเมื่อพบมด  เมล็ดข้าวโพดบดละเอียด วิธีนี้เหมาะกับการใช้โดยมีสัตว์เลี้ยงหรือเด็กอยู่บริเวณโดยรอบ เพราะมันไม่เป็นพิษ แป้งสาลีเนื้อละเอียด โดยโรยแป้งดิบบริเวณที่มีมด มันจะไปพองตัวในกระเพาะของมดและฆ่ามดให้ตายได้ ผงกาแฟ มดค่อนข้างอ่อนแอกับคาเฟอีน ให้ใช้ผงกาแฟโรยบริเวณที่พบมด และมันจะนำกลับรังไปกิน วิธีนี้จะใช้เวลาเห็นผลประมาณสองสามสัปดาห์ การบุกรุกของมดช่างไม้ถือเป็นกรณีร้ายแรง มันเป็นอันตรายและสามารถทำลายโครงสร้างบ้านคุณได้เลย มดช่างไม้มีจุดสังเกตคือปีกหักๆ ของมัน และลำตัวที่ดูยาวกว่ามดทั่วไป คุณอาจพบของเสียของมัน (ที่หน้าตาคล้ายผงขี้เลื่อย) หรืออาจได้ยินเสียงกุกกักในกำแพง วิธีจัดการกับมันมีดังนี้  ใช้เหยื่อล่อพวกมัน มดชอบน้ำตาล ฉะนั้นคุณก็ใช้กับมันได้ โดยใช้วิธีกรดบอริคที่อธิบายไปก่อนหน้านี้ ดูดรังมดออกมาจากกำแพงที่ถูกรบกวนอยู่ ถ้าเป็นไปได้ เรียกบริษัทกำจัดมดมากำจัด ผู้เชี่ยวชาญจะสามารถเจาะรูกำแพงและเป่าดินเบา ซิลิกาเจล หรือกรดบอริคเข้าไปเพื่อยับยั้งการบุกรุกของมดได้ หรืออาจจะใช้สเปรย์ไพริทรินก็ได้ ของที่จะช่วยกันมดได้ตามธรรมชาติอาจมีอยู่ในครัวของคุณอยู่แล้วก็เป็นได้ เพียงแต่ต้องปรับใช้ให้เหมาะสมเท่านั้น เขตป้องกันไม่จำเป็นต้องกว้างกว่า ¼ นิ้ว (6.35 มม.) แต่จะต้องไม่ขาดตอนกัน ใช้สิ่งกีดขวางวางไว้บริเวณกรอบหน้าต่าง พื้น เคาน์เตอร์ห้องครัว และรอบๆ บริเวณที่มดเข้าถึงได้ ของบางสิ่งที่คุณสามารถนำมาทำเป็นเขตป้องกันได้มีดังนี้  ผงถ่าน ชอล์คขีดกันมด ขมิ้น อบเชย น้ำมันซิตรัส พริกไทยดำ พริกป่นคาแยน หรือพริกป่น วาสลีน (เหมาะกับการใช้ที่ประตูและหน้าต่าง) แป้งเด็ก ผงทำความสะอาด น้ำส้มสายชูใสและน้ำเปล่า ของกันชื้น (อย่างดินเบาหรือซิลิกาเจล) มดไม่ชอบกลิ่นหลายๆ กลิ่นเลยล่ะ นั่นรวมไปถึงกลิ่นเปปเปอร์มินต์ การบูร และกระเทียมด้วย ของเหล่านี้สามารถใช้สดๆ หรือใช้เป็นน้ำมันกลิ่นนั้นๆ เพื่อไล่มดออกจากบริเวณบ้านของคุณได้ โดยให้ระวังการใช้การบูร เพราะมันเป็นพิษต่อมนุษย์และสัตว์นั่นเอง  ข้อดีของเรื่องการไล่ด้วยกลิ่นก็คือคุณสามารถเลือกกลิ่นที่ชอบมาใช้เพื่อทำให้บ้านมีกลิ่นหอมไปทั่วได้เลย โรยใบมินต์ที่ขยี้แล้วไว้บริเวณที่มดเข้ามารบกวน และปลูกต้นมินต์ไว้ที่ทางเข้า เปปเปอร์มินต์แห้งก็ได้ผลเช่นกัน  ถูกลีบกระเทียมสดตรงทางเดินของมดและทางเข้า โปรยน้ำมันลาเวนเดอร์บริเวณที่เกิดเหตุและปลูกต้นลาเวนเดอร์ใกล้กับทางเข้าของมด กระจายน้ำมันกานพลูบริเวณที่มดเข้ามา หรือบดกานพลูแล้วโปรยให้เป็นเขตป้องกัน มดมักจะถูกดึงดูดด้วยน้ำตาล ปาปริก้า และแป้งเป็นพิเศษ ให้ใส่ใบกระวานไว้ในกระปุกน้ำตาล ภาชนะใส่แป้ง และโหลปาปริก้าของคุณ เมื่อเวลาผ่านไป ประสิทธิภาพการกำจัดมดของใบกระวานก็จะลดลง ฉะนั้นให้เปลี่ยนใหม่ทุกเดือนเพื่อผลที่ดีที่สุด มันไม่เป็นอันตรายต่อเด็ก ถือเป็นทางเลือกที่ดีที่จะเอาไว้ใช้ในบริเวณที่เด็กๆ ชอบมาอยู่กัน เช่น ในโรงเรียน และมันยังปลอดภัยกับสัตว์เลี้ยงอีกด้วย ถือเป็นตัวเลือกที่ดีเมื่อคุณเลี้ยงสัตว์อยู่ โดยให้โรยสารทดแทนความหวานตามทางของมดที่คุณพบ เมื่อมดกินสารทดแทนความหวานเข้าไป มันจะตายแทบในทันที อย่าลืมมาเติมเพิ่มถ้าจำเป็นด้วยล่ะ โปรยผงกาแฟใส่บนรังมดและตามฐานรากของบ้าน ผงกาแฟจะทำให้มดงานจะเกิดความสับสนเพราะมันจะไปกลบทางเดินที่เป็นกลิ่น จะทำให้ตัวอ่อนของมดในรังไม่ได้อาหารและหิวตายไปเอง  ขอให้หนักแน่นอดทนเมื่อจะใช้ผงกาแฟ มันอาจใช้เวลานานหน่อยถึงจะเห็นผล สิ่งสำคัญคือให้ใช้ผงกาแฟทุกๆ ปีในปริมาณน้อย ยิ่งโรยบ่อยก็จะยิ่งได้ผลที่เร็วขึ้นและแข็งแกร่งขึ้น ผสมน้ำยาล้างจานปริมาณเล็กน้อยและเบกกิ้งโซดาเข้าในถังที่เติมน้ำไว้ครึ่งหนึ่ง กวนส่วนผสมด้วยมือหรืออุปกรณ์สำหรับกวน ทาส่วนผสมที่เป็นของเหลวนี้ตามบริเวณที่มดเข้ามา วิธีนี้จะได้มาซึ่งสารละลายที่ไว้จัดการกับมดที่เข้ามาทางกรอบหน้าต่างได้ดีเชียวล่ะ ขณะที่คุณทำความสะอาดห้องครัวและคอยสังเกตมดแล้ว ให้ตรวจดูพวกมดด้วยนะ คุณรู้หรือไม่ว่ามดเข้ามาในบ้านคุณจากทางไหน? ให้ลองเดินตามมดตัวแรกไปดูทางเข้าออกของมันซะ ทางที่มดนิยมใช้เข้ามามากที่สุดมีทั้งช่องว่างระหว่างไม้ รอยแตกในปูนซีเมนต์ ช่องระบายอากาศ ผนัง รอยแตกบนพื้น และอื่นๆ หรือจะใช้ผงสำหรับอุดรู กาว หรือปูนปลาสเตอร์ก็ได้ สำหรับวิธีอุดทางเข้าชั่วคราวก็มีทั้งใช้ปิโตรเลียมเจล หรือกาวดินน้ำมัน ถ้าคุณใช้ตัวอุดชั่วคราว (อย่างกาวดินน้ำมัน) ให้ใช้จนกว่าจะไปซื้อของที่อุดได้ถาวรมาเท่านั้นนะ เพราะเมื่อเวลาผ่านไป ช่องว่างนั้นก็จะกลับมาเปิดได้อีกครั้ง น้ำสบู่นั้นทั้งฆ่ามดและกำจัดสารเคมีที่มันปล่อยเป็นทางอีกด้วย ซึ่งกันไม่ให้มดตัวอื่นตามทางมาได้นั่นเอง วิธีที่แสนง่ายและถูกนี้สามารถทำได้โดยการ  เทน้ำยาล้างจานหนึ่งช้อนชาลงไปในขวดสเปรย์แล้วเทน้ำตาม เติมน้ำมันมินต์ เปลือกผลไม้รสเปรี้ยว หรือน้ำมันเปลือกซิตรัสเพื่อทำให้สเปรย์นี้มีประสิทธิภาพมากขึ้น  ฉีดสารละลายในขวดสเปรย์นี้ใส่มดเมื่อเจอ บางบริษัทก็จะเชี่ยวชาญในด้านการควบคุมมดด้วยวิธีธรรมชาติ หาบริษัทที่ใกล้บ้านด้วยการเสิร์ชหาทางช่องทางออนไลน์ด้วยคำว่า "ควบคุมแมลงและศัตรูพืชด้วยวิธีไร้สารพิษ" หรือ "กำจัดแมลงและศัตรูพืชด้วยวิธีธรรมชาติ"  บริษัทเหล่านี้มีการกำหนดควบคุมที่ไม่ค่อยดีเท่าไรนัก บางบริษัทอาจมีชื่อ “ไร้สารพิษ” หรือ “วิธีธรรมชาติ” แค่ในนาม แต่จริงๆ แล้วไม่ใช่ก็มี โทรหาบริษัทแล้วถามตรงๆ เกี่ยวกับเรื่องบริการ ด้วยการพูดประมาณว่า "รบกวนบอกได้ไหมว่าปกติใช้วิธีกำจัดแบบไหน?" มัดคันไฟจะไม่ค่อยเข้ามาในบ้านเท่าไรนัก แต่ถ้ามันเข้ามาแล้วล่ะก็ ให้ขอควาช่วยเหลือทันทีเลยล่ะ มันเป็นมดที่อารมณ์รุนแรง มันต่อยได้ และสร้างความเจ็บปวด บางครั้งมันอาจไปกระตุ้นอาการแพ้ในบางคนให้เกิดปฏิกิริยาได้อีกด้วย ถ้าจะต้องพ่นยาใส่มด ให้ยืนกรานที่จะใช้เหยื่อที่ควบคุมการเจริญเติบโตของแมลงได้ผสมไปด้วย อย่างอะบาเม็กติน ผู้กำจัดแมลงคือผู้ที่ได้รับการฝึกฝนทั้งด้านการกำจัดและป้องกันศัตรูพืช ถ้าคุณรู้สึกว่าวิธีเหล่านี้ยากต่อการจัดการ ให้ขอคำแนะนำจากผู้ที่กำจัดแมลงก็ได้ ตัวอย่างเช่น คุณอาจดูทั้งข้างบนข้างล่างแล้วแต่ก็ยังหาทางเข้าของมดไม่เจอ ผู้กำจัดแมลงจะช่วยชี้จุดให้คุณเอง แม้ว่าคุณจะไม่ใช่ผู้เชี่ยวชาญ แต่การใช้เทคนิคนี้ก็จะได้ผลเหมือนกับผู้เชี่ยวชาญทำเลยล่ะ โดยให้แอบดูรังมดในวันที่อากาศเย็น จากนั้นก็เทน้ำเดือดหลายๆ ลิตรลงไปในทางเข้ารัง  ถ้าคุณต้องการให้น้ำได้ประสิทธิภาพในการฆ่ามากขึ้น ให้ผสมน้ำส้มสายชู สบู่ฆ่าแมลง น้ำมันซิตรัส ยาฆ่าแมลงไพริทรัม หรือแอมโมเนียลงไปด้วย  ทำแบบนี้ซ้ำๆ กันทุกวันโดยประมาณ จนกว่าจะเห็นว่าพวกมดยอมแพ้และย้ายที่ไป ซึ่งอาจใช้เวลาหลายวันจึงจะเห็นผล
ระวังมดงาน. ล้างจานทันทีหลังใช้. กวาดและดูดฝุ่นห้องครัวทุกวัน. ล้างภาชนะที่ยังมีของเหลืออยู่. เก็บอาหารทั้งหมดไว้ในภาชนะ. ทำเหยื่อขึ้นมาเองด้วยกรดบอริคและน้ำเชื่อมเมเปิล. ใช้อาหารที่มดกินไม่ได้. รับมือกับมดช่างไม้ให้เป็นธรรมชาติที่สุด. สร้างเขตป้องกันขึ้นมา. ปล่อยกลิ่นไล่. ใช้ใบกระวานเพื่อกันสิ่งที่ดึงดูดมด. โรยสารทดแทนความหวาน (ซูคราโลส) ตามทางเดินของมด. ใช้ผงกาแฟ. ใช้น้ำยาล้างจานผสมเบกกิ้งโซดา. ตระหนักถึงเป้าหมายของมด. ใช้ซิลิโคนอุดทุกรูที่จะเข้ามาได้. พกขวดสเปรย์บรรจุน้ำสบู่. หาบริษัทกำจัดแมลงที่ใช้ยาฆ่าแมลงสูตรธรรมชาติ. ขอให้ผู้เชี่ยวชาญจัดการกับมดคันไฟให้. ทำตามคำแนะนำของผู้กำจัดแมลง. กำจัดรังโดยตรงด้วยตนเอง.
https://www.wikihow.com/Get-Rid-of-Ants-Naturally https://www.wikihow.com/Get-Rid-of-Ants-Naturally https://www.wikihow.com/Get-Rid-of-Ants-Naturally https://www.wikihow.com/Get-Rid-of-Ants-Naturally https://www.wikihow.com/Get-Rid-of-Ants-Naturally
Protecting Your Home from Ant Scouts Using Baits Using Barriers and Deterrents Preventing Access Using a Professional Exterminator